क्रोएशिया के 14वीं वरीय खिलाड़ी मारिन सिलिच ने यूएस ओपन के पुरुष एकल फाइनल मुकाबले में जापान के केई निशिकोरी को हरा कर अपने कैरियर का पहला ग्रैंड स्लैम खिताब जीत लिया. सिलिच सेमीफाइनल में रोजर फेडरर को हरा कर यहां पहुंचे थे. वर्ष 2002 के बाद ऐसा पहली बार हुआ है जब शीर्ष 10 से बाहर के किसी खिलाड़ी ने यूएस ओपन का खिताब जीता हो. वर्ष 2002 में पीट सैंप्रास ने 17वें वरीय खिलाड़ी के तौर पर यह खिताब जीता था. 25 वर्षीय सिलिच ने 13 वर्ष बाद क्रोएशिया को ग्रैंड स्लैम का खिताब दिलाया. इस से पहले 2001 में गोरान इवनिसेविच ने यह खिताब दिलाया था. अब वे सिलिच के कोच हैं. बचपन से ही टैनिस के प्रति उन का लगाव था और 5-6 वर्ष से ही उन्होंने टैनिस खेलना शुरू कर दिया था. पिछले ही वर्ष सिलिच विंबलडन के दौरान ड्रग्स सेवन के आरोपी पाए गए थे जिस के कारण उन्हें अमेरिकी ओपन से हटना पड़ा था.